FNS ปิดจ๊อบขาย FSS ให้ “Pilgrim Finansa” เกลี้ยง 29% รับเงิน 693 ลบ. จ่อตั้งโต๊ะเทนเดอร์ฯ
FNS ปิดจ๊อบขาย FSS ให้ “Pilgrim Finansa” เกลี้ยง 29% รับเงิน 693 ล้านบาท จ่อตั้งโต๊ะเทนเดอร์ฯ
FNS ปิดจ๊อบขาย FSS ให้ “Pilgrim Finansa” เกลี้ยง 29% รับเงิน 693 ลบ. จ่อตั้งโต๊ะเทนเดอร์ฯ
16 ธ.ค. 2564

บริษัท ฟินันซ่า จำกัด (มหาชน) หรือ FNS เปิดเผยว่า บริษัทอ้างถึงสารสนเทศที่บริษัท ได้แจ้งต่อตลาดหลักทรัพย์แห่งประเทศไทย เมื่อวันที่ 9 ธันวาคม 2564 เกี่ยวกับการจำหน่ายหุ้นทั้งหมดที่บริษัทฯ ถืออยู่ในบริษัทหลักทรัพย์ ฟินันเซีย ไซรัส จำกัด (มหาชน) หรือ FSS (โดยถือหุ้นผ่านบริษัท ฟินันซ่า ฟันด์ แมนเนจเม้นท์ จำกัด บริษัทย่อยที่บริษัทฯ ถือหุ้นในสัดส่วนร้อยละ 100 ของจำนวนหุ้น ทั้งหมด) จำนวน 170.27 ล้านหุ้น มูลค่าที่ตราไว้หุ้นละ 1.60 บาท คิดเป็นสัดส่วนร้อยละ 29.29 ของจำนวนหุ้นที่ออกและ จำหน่ายได้แล้วทั้งหมดของ FSS ในราคาขายหุ้นละ 4.07 บาท รวมทั้งสิ้น 692,998,810.46 บาท ให้แก่ Pilgrim Finansa Investment Holding Pte. Ltd. (“PFIH) บริษัทที่ตั้งขึ้นภายใต้กฎหมายของประเทศสิงคโปร์ (รวมเรียกว่า “ธุรกรรมฯ”) นั้น
ล่าสุดบริษัทฯ ขอเรียนให้ทราบว่า ในวันที่ 16 ธันวาคม 2564 ธุรกรรมฯ ได้เสร็จสมบูรณ์แล้ว ทั้งนี้ เนื่องจากธุรกรรมฯ ส่งผล ให้ PFI มีสัดส่วนการถือหุ้นใน FSS เกินกว่าร้อยละ 25 ของจำนวนสิทธิออกเสียงทั้งหมดของ FSS ดังนั้น PFI จึงมีหน้าที่ต้องทำ เสนอซื้อทรัพย์ทั้งหมดของ FSS ตามหลักเกณฑ์ที่กำหนดในประกาศคณะกรรมการกำกับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงำกิจการ รวมถึงที่ได้มีการแก้ไขเพิ่มเติม) ต่อไป